Armando Costa

Armando Costa (født 25. mars 1975 i Cinfães) er en portugisisk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Han har cerebral parese, har deltatt ved samtlige paralympiske sommerleker fra 1996 til 2012. 

 Karriere 
Costa fikk gull i parkonkurransen i klassen BC1 wad (med bocciarenne - with assistive devices) ved Paralympiske sommerleker 1996 i Atlanta. Her spilte han sammen José Macedo, og de slo det britiske laget med Zoe Edge og Joyce Carle i finalen.IPC - Atlanta 1996 Paralympic Games - Boccia - Mixed Pairs C1 wad , besøkt 10. desember 2012. Han deltok også individuelt i klassen BC1 wad, der han vant gruppespillet med 3 seire på 3 kamper, men han ble slått ut i kvartfinalen der han tapte 0-14 for australske Kris Bignall.IPC - Atlanta 1996 Paralympic Games - Boccia - Mixed Individual C1 wad, besøkt 10. desember 2012. Ved de neste paralympiske lekene, i 2000, fikk han sølv individuelt. Her tapte han finalen 2-5 mot sin landsmann José Macedo.IPC - Sydney 2000 Paralympic Games - Boccia - Mixed Individual BC3 , besøkt 12. desember 2012. I parkonkurransen spilte han sammen Jose Macedo, men disse ble slått ut i semifinalen, og tapte bronsekampen 4-6 for Canada, med Alison Kabush og Paul Gauthier på laget.IPC - Sydney 2000 Paralympic Games - Boccia - Mixed Pairs BC3, besøkt 12. desember 2012.

Ved Paralympiske sommerleker 2004 i Athen deltok han både individuelt og i parkonkurransen. Individuelt vant han alle kampene i gruppespillet, og vant kvartfinalen 6-1 mot Grigoris Polychronidis fra Hellas, men ble slått ut i semifinalen av spanske Santiago Pesquera. Bronsekampen tapte han mot An Myung Hoon, og endte på 4.-plass.IPC - ATHENS 2004 Paralympic Games - Boccia - Mixed Individual BC3, besøkt 13. desember 2012. I parkonkurransen spilte han igjen sammen José Macedo, men de kom på 3.-plass i gruppespillet, med én seier og to tap, og nådde ikke finalespillet.IPC - ATHENS 2004 Paralympic Games - Boccia - Mixed Pairs BC3, besøkt 13. desember 2012. 

Ved EM i 2005 kom han på 9.-plass individuelt, men var med og vinne gull i parkonkurransen. Han kom på 24.-plass ved VM i 2006, der Portugal kom på 4.-plass i parkonkurransen, og han kom på 23.-plass ved World Cup i 2007. Her vant Portugal igjen gull i parkonkurransen i klassen BC3.CPISRA - World ranking list of BC1 - Wednesday, Nov 19 2008  , besøkt 10. desember 2012. 

Han deltok ved Paralympiske sommerleker 2008 i Beijing, i klassen BC3. Individuelt ble han slått ut i kvartfinalen, der han tapte 2-3 for sin landsmann Mario Peixoto.IPC - Beijing 2008 Paralympic Games - Boccia - Mixed Individual BC3, besøkt 11. desember 2012. I parkonkurransen fikk han bronse, der han spilte sammen Mario Peixoto og Eunice Raimundo. De ble der slått ut av Spania i semifinalen. 

Ved VM i boccia 2010 kom han på 6.-plass individuelt, og sølv i parkonkurransen etter finaletap 0-10 for Sør-Korea. I 2011 kom han på 9.-plass ved Europa cup på Hamar og 12.-plass ved World Cup i Belfast. Ved World cup 2011 fikk han også bronse i parkonkurransen, sammen Luís Silva og José Macedo.Sports Ulster - CPISRA Boccia World Cup - 18-27 August 2011 - Fixtures & Results - Pairs BC3, besøkt 12. desember 2012.Sports Ulster - ''CPISRA Boccia World Cup - 18-27 August 2011 - Fixtures & Results - Pairs list, besøkt 12. desember 2012. Ved utgangen av 2011 var han rangert som nummer 9 i verden i klassen BC3.CPISRA - Boccia World Rank List - Friday, Dec 16 2011  , besøkt 12. desember 2012.

Han deltok ved Paralympiske sommerleker 2012 i London, der han fikk én sølvmedalje; i parkonkurransen sammen José Macedo og Luís Silva. Individuelt ble han slått ut i kvartfinalen, der han tapte 1-5 for Ho-Won Jeong.

 Referanser 

 Eksterne lenker 
 Profil hos IPC
 London 2012 - Armando Costa
 London 2012 - Athletics - Boccia (resultater PL 2012)

Kategori:Portugisiske bocciaspillere
Kategori:Portugisiske handikappidrettsutøvere
Kategori:Paralympiske mestere for Portugal
Kategori:Europamestere
Kategori:Deltakere for Portugal under Paralympiske sommerleker 2012
Kategori:Deltakere for Portugal under Paralympiske sommerleker 2008
Kategori:Deltakere for Portugal under Paralympiske sommerleker 2004
Kategori:Deltakere for Portugal under Paralympiske sommerleker 2000
Kategori:Deltakere for Portugal under Paralympiske sommerleker 1996
Kategori:Fødsler i 1975